CELEX: C2007/170/21
Language: et
Date: 2007-07-21 00:00:00
Title: Kohtuasi C-233/07: 11. mail 2007 esitatud hagi — Euroopa Ühenduste Komisjon versus Portugali Vabariik

21.7.2007   
            
            
               ET
            
            
               Euroopa Liidu Teataja
            
            
               C 170/12
            
         11. mail 2007 esitatud hagi — Euroopa Ühenduste Komisjon versus Portugali Vabariik
   (Kohtuasi C-233/07)
   (2007/C 170/21)
   Kohtumenetluse keel: portugali
   Pooled
   
      Hageja: Euroopa Ühenduste Komisjon (esindajad: S. Pardo Quintillán ja P. Andrade)
   
      Kostja: Portugali Vabariik
   Hageja nõuded
   
               —
            
            
               Tuvastada, et kuna Portugali Vabariik
               
                           —
                        
                        
                           jättis rannahooajal Estorili ranniku linnastu asulareovee suhtes enne merre juhtimist teostamata survestatud eelselituse ning puhastamise vastavalt otsuse 2001/720/EÜ (1) artiklile 2;
                        
                     
                           —
                        
                        
                           jättis väljaspool rannahooaega Estorili ranniku linnastu asulareovee suhtes enne ärajuhtimist teostamata eelselituse vastavalt otsuse 2001/720/EÜ artiklile 3;
                        
                     
                           —
                        
                        
                           teadis, et Estorili ranniku linnastu asulareovee ärajuhtimine tekitab keskkonnale kahju,
                        
                     siis on Portugali Vabariik rikkunud kohustusi, mis tulenevad otsuse 2001/720/EÜ artiklitest 2, 3 ja 5;
            
         
               —
            
            
               mõista kohtukulud välja Portugali Vabariigilt.
            
         Väited ja peamised argumendid
   1999. aastal palus Portugali Vabariik komisjonilt, et Estorili ranniku linnastu asulareovee ärajuhtimise suhtes Atlandi ookeani Taguse jõe suudme ligidusse kohaldataks leebemaid nõudeid.
   Komisjon tuvastas, et direktiivis 91/271/EMÜ (2) ettenähtud erandi tegemise tingimused olid täidetud ja rahuldas Portugali Vabariigi taotluse otsusega 2001/720/EÜ.
   Portugali ametiasutuste vastustest märgukirjale ja põhjendatud arvamusele nähtub, et Portugali Vabariik on rikkunud kohustusi, mis tulenevad otsuse 2001/720/EÜ eespool nimetatud artiklitest.
   
      (1)  Komisjoni 8. oktoobri 2001. aasta otsus, millega tehakse Portugalile erand seoses Estorili ranniku linnastu asulareovee puhastamisega (EÜT L 269, lk 14).
   
      (2)  Nõukogu 21. mai 1991. aasta direktiiv asulareovee puhastamise kohta (EÜT L 135, lk 40; ELT eriväljaanne 15/02, lk 26).